5. september 2022

Henkel Adhesive Technologies na veľtrhu ALUMINIUM 2022

„Rethink the Future“: udržateľné a cenovo výhodné riešenia povrchovej úpravy hliníka

Düsseldorf – Sú vaše procesy súvisiace s úpravou hliníka vhodné aj z hľadiska toho, čo nás čaká v budúcnosti? Práve túto otázku má v pláne klásť divízia Henkel Adhesive Technologies každému návštevníkovi stánku F03 v hale 7a na medzinárodnom veľtrhu ALUMINIUM, ktorý sa konal v nemeckom Düsseldorfe od 27. do 29. septembra 2022. Portfólio riešení povrchovej úpravy hliníka je zamerané na vysokú kvalitu a účinnosť s cieľom znížiť uhlíkovú stopu a spotrebu vody a energií v dlhodobom meradle.

ALUMINIUM je celosvetovo najvýznamnejším veľtrhom, ktorý spája výrobcov, spracovateľov, koncových používateľov a technologických dodávateľov nielen v rámci samotného hliníkového priemyslu, ale aj v rámci ostatných dôležitých priemyselných oblastí, v ktorých sa hliník používa. Ako popredný expert na lepidlá, tesniace hmoty a funkčné nátery bude na veľtrhu divízia Henkel Adhesive Technologies predstavovať svoje riešenia povrchovej úpravy hliníka, medzi ktoré patrí základné ošetrenie ľahkých kovov, elektrokeramické nátery, zaistenie akumulátorov a anodizácia. Tieto technológie sú navrhnuté s úmyslom vylepšiť vlastnosti materiálu, a tak zásadným spôsobom zvýšiť jeho výkonnosť aj celkovú životnosť.

Je to v súčasnosti dôležité predovšetkým z hľadiska zvyšujúceho sa tlaku na udržateľné využívanie recyklovaných hliníkových zliatin vo sfére elektromobility, športu a voľnočasových aktivít, ale aj v sektoroch urbanizácie a stavebníctva. Výzvou v týchto oblastiach zostáva práve udržiavanie stabilne vysokej kvality koncových produktov. „Prostredníctvom nášho motta ‚Rethink the Future‘ chceme naštartovať prehodnotenie postupov v rámci celého priemyslu: Ako môžeme ako odborníci na povrchové úpravy prispieť k zníženiu spotreby vody, emisií CO2 a množstva spotrebovanej elektrickej energie? Nuž, vývojom udržateľných riešení na udržateľné použitie, ktoré sú založené na menšom počte procesných krokov a šetrení nákladov z dlhodobého hľadiska,“ hovorí Raul Hernandez, ktorý pracuje v spoločnosti Henkel ako Senior European Technical Manager GI Light Metal Finishing.

Jedným príkladom za všetky je Bonderite: konverzný náter na hliníkové povrchy ako náhrada produktov na báze šesťmocného chrómu či tradičných alternatívnych metód predúpravy hliníka – dokonca aj pri najnáročnejších pracovných podmienkach, napr. pri použití materiálu v dlhodobo nepriaznivých poveternostných podmienkach či pri vysokých teplotách. „Predúprava hliníkových krytov vo sfére elektromobility v sebe skrýva veľký potenciál z hľadiska účinnosti akumulátorov, ale aj z hľadiska samotnej manipulácie s nimi,“ hovorí Julien Bardin, ktorý pracuje v spoločnosti Henkel ako Technical Manager Functional Coatings Electrical Vehicles. „Bonderite M-NT 2040 R2 zvyšuje odolnosť súčiastok voči korózii a zároveň zaisťuje vyššiu kvalitu zvaru – ide tu až o 95-percentný kvalitatívny nárast oproti 60-percentnému v prípade neupravovaných hliníkových súčiastok.“ Výrobok spĺňa normy QUIALICOAT a REACH, vďaka čomu je bezpečnejší aj pre ľudí pracujúcich pri výrobných linkách.

Na veľtrhu ALUMINIUM sa môžu návštevníci na vlastné oči presvedčiť o širokej palete technológií a oblastí koncového použitia, ktoré ponúka divízia Henkel Adhesive Technologies. Predvádzacie miniverzie akumulátorového puzdra a riadiacej jednotky pre bicykel sú príkladmi toho, ako sa vďaka správnej predúprave materiálu dá vyhovieť požiadavkám prísnych konštrukčných, výrobných a priemyselných noriem. Tím odborníkov spoločnosti Henkel na veľtrhu poskytne informácie o udržateľných a cenovo výhodných spôsoboch použitia a poskytne cenné rady v súvislosti s výzvami naprieč celým hodnotovým reťazcom.

Henkel Adhesive Technologies ponúka viacero riešení na predúpravu hliníka, napr. v podobe zapuzdrenia akumulátorových blokov.

Produkty Bonderite z dielne spoločnosti Henkel sú navrhnuté tak, aby zásadným spôsobom zvyšovali výkonnosť a životnosť materiálu – v tomto prípade hliníkových profilov.

O spoločnosti Henkel

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [**www.henkel.com**](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [**www.henkel.sk**](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com